บิ๊กล็อตCPALL เฉียด1.4หมื่นล.ยอดซื้อฝรั่งพุ่ง
บิ๊กล็อต ซีพี ออลล์ เฉียด 1.4 หมื่นล้านบาท ผ่าน บล.ทิสโก้ คาดเป็นการซื้อขายในกลุ่มซีพี
23 พ.ย. 2555

บิ๊กล็อต ซีพี ออลล์ เฉียด 1.4 หมื่นล้านบาท ผ่าน บล.ทิสโก้ คาดเป็นการซื้อขายในกลุ่มซีพี 
ราคาหุ้นบริษัท ซีพี ออลล์ (CPALL) ผู้บริหารร้านค้าสะดวกซื้อเซเว่นอีเลฟเว่น ปรับตัวลดลง 1 บาท ปิดต่ำสุดของวัน 39 บาท ท่ามกลางมูลค่าซื้อขายที่หนาแน่น 14,945.42 ล้านบาท ซึ่งมูลค่าซื้อขายจำนวนมาก ส่วนหนึ่งเป็นรายการซื้อขายรายใหญ่ (บิ๊กล็อต) 5 รายการ จำนวน 400 ล้านหุ้น มูลค่าซื้อขาย 1.38 หมื่นล้านบาท เฉลี่ยราคาหุ้นละ 34.50 บาท ซึ่งเป็นราคาที่ต่ำกว่าราคาบนกระดาน ณ ราคาปิดเกือบ 5 บาท และบิ๊กล็อตดังกล่าวส่งผลให้นักลงทุนต่างชาติมียอดซื้อสุทธิพุ่งพรวดเป็น 14,482.12 ล้านบาท 
สำหรับบิ๊กล็อต 400 ล้านหุ้น คิดเป็น 4.45% ของทุนชำระแล้ว 8,983.10 ล้านบาท หรือ 8,983.10 ล้านหุ้น พาร์ 1 บาท 
แหล่งข่าวจากโบรกเกอร์ เปิดเผยว่า รายการบิ๊กล็อต CPALL ทำการซื้อและขายผ่านบริษัทหลักทรัพย์ ทิสโก้ คาดว่าเป็นการซื้อขายของกลุ่มบริษัท เจริญโภคภัณฑ์ แต่ก็มีความเป็นไปได้ว่าเป็นการซื้อของนักลงทุนต่างชาติ เนื่องจากนักลงทุนต่างชาติมียอดซื้อสุทธิถึง 14,482 ล้านบาท 
นายอดิเรก ศรีประทักษ์ กรรมการบริษัท ซีพี ออลล์ กล่าวว่า ยังไม่ทราบว่าใครทำรายการซื้อขายหุ้น CPALL
ขณะที่ บล.ทิสโก้ ยอมรับว่าเป็นรายการที่ซื้อขายผ่าน บล.ทิสโก้ จริง แต่ไม่สามารถเปิดเผยรายละเอียดได้ 
โครงสร้างผู้ถือหุ้นใหญ่ 4 อันดับแรก ปิดสมุด ณ วันที่ 9 พ.ค. 2555 อันดับ 1 บริษัท ซี.พี.เมอร์แชนไดซิ่ง 30.14% บริษัท เครือเจริญโภคภัณฑ์ 16.85% บริษัท อเมริกันอินเตอร์แนชชั่นแนลแอสชัวรันส์ และ State Street Bank Europe m